**Dôvodová správa**

**Osobitná časť**

**K čl. I**

**K bodu 1**

Ide o aktualizáciu pojmov a ich úpravu v súlade s platnou legislatívou.

**K bodom 2, 3, 6, 9 a 13**

Legislatívno-technické úpravy poznámok pod čiarou z dôvodu, že právne predpisy, na ktoré sa odkazuje, sa medzičasom nahradili novými právnymi predpismi.

**K bodu 4**

Legislatívno-technická úprava. Odkaz 6a nie je v texte zákona použitý a v poznámke uvedený právny predpis (zákon č. 195/2000 Z. z. o telekomunikáciách) už nie je v platnosti.

**K bodom 5, 7 a 8**

Legislatívno-technické úpravy súvisiace s bodom 12.

**K bodu 10**

Ide o nahradenie pojmu „individuálnych údajov“ s odkazom na neaktuálny právny predpis pojmom „dôverných štatistických údajov“ podľa aktuálneho právneho predpisu a vypustenie poznámky pod čiarou, nakoľko právny predpis bol nahradený právnym predpisom, ktorý je totožný s aktualizovaným právnym predpisom v odkaze 5.

**K bodu 11**

Dopĺňa saMinisterstvo dopravy Slovenskej republiky ako orgán pre konanie o porušení cenovej disciplíny v prvom stupni rozhodovania.

**K bodu 12**

Dopĺňa sa Ministerstvo dopravy Slovenskej republiky medzi cenové orgány.

**K bodu 14**

Dopĺňa sa rozsah pôsobnosti Ministerstva dopravy Slovenskej republiky v oblasti cien nájmu bytov obstaraných z prostriedkov štátneho rozpočtu, štátnych fondov, rozpočtov obcí a rozpočtov vyšších územných celkov.

**K bodu 15**

Legislatívno-technická úprava súvisiaca s bodom 16.

**K bodu 16**

Ide o aktualizáciu pojmov a ich úpravu v súlade s platnou legislatívou.

**K čl. II**

Účinnosť návrhu zákona sa navrhuje dňom vyhlásenia.